Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: 1994. évi I. törvény 3. §-ával összhangban az Európai Közösségek következõ szabályaival összeegyeztethetõ szabályozást tartalmaz:
Paragraph Index: 2077

(3) A Vhr. 6. számú melléklete 2. pontjának II. része a „Kiegészítõ vizsgálatok” cím alatt az alábbi szövegrésszel egészül ki: [1. SZINT] „Ahol az OKK-OKBI az intermedierekre vonatkozóan a 2. pont I. részében meghatározott rendelkezésekkel összhangban egy kémiai anyag esetén csökkentett adatszolgáltatást (RTP) engedélyezett, e rész követelményei az alábbi módon csökkennek: — ha a kereskedelembe kerülõ hatóanyag mennyisége gyártónként eléri a 10 tonna/év értéket, vagy ha a kereskedelembe kerülõ hatóanyag teljes mennyisége gyártónként eléri az 50 tonnát, az OKK-OKBI a 2. pont I. részének 3—6. alpontjai alatt megadott összes tesztet és vizsgálatot megköveteli (kivéve, amelyeket már elvégeztek); továbbá az OKK-OKBI a vízi szervezetekre vonatkozó elsõ szintû módszereket és vizsgálatokat is megkövetelheti, — ha a kereskedelembe kerülõ hatóanyag mennyisége gyártónként eléri a 100 tonna/év értéket, vagy ha a kereskedelembe kerülõ hatóanyag teljes mennyisége gyártónként eléri az 500 tonnát, az OKK-OKBI a reprodukciós toxicitásra vonatkozó elsõ szintû teszteket vagy vizsgálatokat kéri. Az OKK-OKBI eldöntheti, hogy a hatóanyag intermedierként történõ besorolása, és ezért a rá vonatkozó adatszolgáltatás csökkentésére irányuló kérelem megfelelõen indokolja-e, hogy a reprodukciós toxicitásra vonatkozó vizsgálatok kivételével egy vagy több egyéb teszt és vizsgálat végzésétõl el lehet-e tekinteni.” 2004/56. szám

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes